stanford-oval/wikipedia huggingface dataset:
Volvic

| Volvic |
| --- | --- |
 Yleisnäkymä keskustasta
 vaakuna
 Volvic
 Koordinaatit: 45°52′16″N, 3°02′16″E 
Valtio:  Ranska
Alue:  Auvergne-Rhône-Alpes
Departementti:  Puy-de-Dôme
Arrondissementti:  Riom
Pinta-ala:  
 – Kokonaispinta-ala:  27,8 km²
Väkiluku (2020):  4 702 
 – Väestötiheys:  169 as./km²
Kunnan numero:  63470
 
 Kunnan kotisivut 
Infobox OKVirheellinen NIMI-arvo: 
Volvic on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 14 kilometriä Clermont-Ferrandin kaupungista pohjoiseen. Kunta sijaitsee Parc Naturel Régional des volcans d’Auvergnen luonnonpuiston alueella.
Château de Tournoël
Kunnan maisemaa hallitsee keskiaikainen linna Château de Tournoël. Linnan paikalla on ollut varustuksia jo 1000-luvulla. Auvergne kreivit rakennuttivat 1200-luvulla linnaan päätornin ja 1300-luvulla linnaan lisättiin pyöreä puolustustorni. 1400-luvun puolivälissä Antoine de la Rochen aloitteesta linnaan tehtiin goottilaisia koristelutöitä sekä Pyhän Annan kappeli. Linna hylättiin 1800-luvulla. Tämän jälkeen se toimi kivilouhoksena, ja kaikki Volvic-kivestä tehdyt lattialaatat varastettiin. Lisäksi vuonna 1840 myrsky lennätti pois osan linnan katosta. Vuodesta 1920 lähtien linnan omistanut Chabrolin suku on ylläpitänyt linnaa. Aluksi he palkkasivat linnaan vartijan, joka esti kivien varastamisen. Vuonna 2000 alkoi laajamittainen linnan entisöimistyö. Nykyisin linnaan on mahdollista päästä tutustumaan.
Volvicissa on 1700-luvulla italialaisten huviloiden malliin rakennettu uusklassinen Château de Bosredon. Talossa on nykyään taidemuseo Musée Sahut, joka on erikoistunut teoksiin, jotka ovat tehty paikallisesta Volvic-kivestä.
Kunnan yrityksiä on luonnollista kivennäisvettä pullottava  Volvic. Volvicin kivennäisvesi perustuu paikalla 13 500 vuotta sitten tapahtuneeseen tulivuorenpurkaukseen, joka muodosti useita kivikerroksia. Kivikerrokset ovat luonnonsuodatin, jonka läpi vesi virtasi hitaasti. Yritys kuuluu Danonen elintarviketeollisuusyritykseen.
Château de Bosredon
Volvicin kivennäisvesitehtaan pullottamo
Aiheesta muualla

Kuvia tai muita tiedostoja aiheesta Volvic Wikimedia Commonsissa
Velkuan seurakunta

| Velkuan seurakunta |
| --- | --- |
 Velkuan kirkko
Suuntautuminen:  evankelis-luterilainen
Kirkkokunta:  Suomen evankelis-luterilainen kirkko
Hiippakunta:  Turun arkkihiippakunta
Rovastikunta:  Nousiaisten rovastikunta
Perustettu:  1917
Lakkautettu:  2005
Liitetty:  2005, Naantalin seurakunta
Pääkirkko:  Velkuan kirkko
Infobox OKNimi-testi OK: 
Velkuan seurakunta on entinen evankelis-luterilainen seurakunta Naantalin Velkualla. Velkuan seurakunta itsenäistyi Taivassalosta vuonna 1917. Vuonna 1961 Velkuan seurakunta liitettiin Naantalin seurakuntaan. Seurakunta itsenäistyi myöhemmin uudelleen, kunnes se liitettiin Naantalin seurakuntaan jälleen vuonna 2005. Velkuan seurakunnan pääkirkkona toimi Velkuan kirkko.
Velkua sai saarnahuonekunnan oikeudet 1793. Tuolloin seurakunta sai myös oman kirkon, papin ja omat kirkonkirjat. Suomen sodan aikana Velkuan kirkonkirjat vuosilta 1796-1808 tuhoutuivat Velkuan vesillä käydyn meritaistelun jälkeen. Tuolloin venäläiset sotajoukot nousivat maihin Palvan saarelle syyskuussa 1808 hävittäen ja ryöstäen kirkon omaisuutta, johon kuuluivat mm. kirkonkirjat. Vain niin kutsuttu personaalikirja löydettiin myöhemmin metsästä.
Wallasvaara

Wallasvaara on sukunimi, joka on muun muassa seuraavilla suomalaisilla henkilöillä:
Jorma Wallasvaara (1929−2006), yrittäjä ja keksijä
Kirsti Wallasvaara (1942−2021), näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Väinö Lennart

Väinö Lennart Vainio, kirjailijanimi Väinö Lennart (sukunimi vuoteen 1906 Juslin; 11. elokuuta 1892 Tuusula – 12. kesäkuuta 1912) oli suomalainen näytelmäkirjailija ja pakinoitsija. Väinö Lennart kirjoitti pakinoita nimimerkillä Hyväntoivon Heikki.
Teoksia

Ei ahneudesta apua : näytelmä yhdessä näytöksessä. Näytelmäkirjallisuutta n:o 117.    U.W. Telén, Kuopio 1910
Kirottua kansaa : 3-näytöksinen näytelmä. Kansan näytelmäkirjasto 7.     Kansa, Helsinki 1911
Kulkureita : 1-näytöksinen näytelmä. Kansan näytelmäkirjasto 8.     Kansa, Helsinki 1911
Kartano : kertomuksia eräästä kartanosta Uudellamaalla.     Osuuskauppa Visa, Porvoo 1912
Volvera

| Volvera |
| --- | --- |

 Volvera
 Koordinaatit: 44°57′N, 7°30′E 
Valtio:  Italia
Alue:  Piemonte
Metropolikaupunki:  Torino
Korkeus:  251 m
Väkiluku:  8 577
Aikavyöhyke:  UTC+1
 – Kesäaika:  UTC+2
 
 https://www.comune.volvera.to.it 
Infobox OKVirheellinen NIMI-arvo: 
Volvera (piemonteksi La Volvera ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 8 577 asukasta.
Väinö Leivo

Väinö August Leivo (28. elokuuta 1912 Messukylä – 30. heinäkuuta 1980 Espanja) oli suomalainen yrittäjä ja yritysjohtaja, joka sai teollisuusneuvoksen arvonimen.
Väinö Leivon vanhemmat olivat leipuri August Jalmari Leivo ja Fanni Elina Vilkman ja puoliso vuodesta 1939 Helene Lemmikki Lindroos. Leivon vanhemmat perustivat leipomon Tampereen Messukylään  1913. Väinö Leivo työskenteli siellä lähettinä ja apulaisena jo varhain ja aloitti oman leipurin uransa 1930. Talvisotaan Leivo osallistui kivääriryhmän johtajana ja jatkosotaan Tampereen liikennetoimistossa komppanian vääpelinä ja ajotarkastajana. Leivon leipomon johtaja hänestä tuli vuonna 1940 ja leipomon muututtua osakeyhtiöksi 1950 yrityksen toimitusjohtaja. Hänen johtamanaan leipomosta kasvoi Tampereen suurin ja yksi maan suurimmista yksityisistä leipomoista. Tuotanto koneellistettiin ja yritys perusti myös kahvilan Tampereen keskustaan 1953. Vuonna 1965 kahviloita oli jo yksitoista. Leivolle, jolla oli myös useita alueellisia ja oman alansa luottamustoimia, esitettiin kauppaneuvoksen arvonimeä 1967, mutta se muuttui sittemmin teollisuusneuvoksen arvonimeksi. Sen hän sai vuonna 1970. Perheyrityksen johtamisesta Väinö Leivo luopui vuonna 1977.
Aiheesta muualla

Leivon leipomo. Historia.
W kraju tysiąca jezior

| W kraju tysiąca jezior: z podrózy i przechadzek po Finlandyi |
| --- | --- |

Kirjailija:  Stanisław Bełza
Kieli:  puola
Genre:  matkakirja
Kustantaja:  Warszawa: Gebethner i Wolff
Julkaistu:  1896
Sivumäärä:  233

Löydä lisää kirjojaKirjallisuuden teemasivulta
W kraju tysiąca jezior: (z podrózy i przechadzek po Finlandyi) ('Tuhatjärvien maassa: matkoista ja vaelteluista halki Suomen') on matkakirjoja kirjoittaneen puolalaisen Stanisław Bełzan Suomea käsittelevä kirja. Se on ilmestynyt Puolassa 1896, toinen painos 1897.
Kirja on laaja: se sisältää 233 oktaavokokoista sivua kuvituksineen.
Ennen kirjan kirjoittamista Bełza oleskeli Suomessa kahteen otteeseen. Arvostelukappaleita lähetettiin moniin suomalaisiin lehtiin, jotka mainitsevat sen myönteiseen sävyyn. Aftonpostenin kirjoittaja kiittää hänen kuvaustaan perehtyneeksi ja sanoo, että hän kuvaa lämpimästi ja eloisasti luontoamme, kansan sivistystasoa sekä taidetta ja kulttuuria. Kriitikko toteaa, että Bełza mainitsee muutamia taiteilijoita, joista Gallénia tämä ei ymmärrä eikä myöskään sitä ihastusta, jota Gallén on herättänyt. Sen sijaan Ateneum on Bełzaa ihastuttanut. Bełza suositteleekin maanmiehiään matkustamaan Suomeen nähdäkseen, mitä tässä luonnonkauniissa joskin ilmastoltaan ankarassa maassa on saatu aikaan, mieluummin kuin tuhlaamaan rahojaan Länsi-Euroopassa. Kun Bełza ei osaa sen paremmin ruotsia kuin suomeakaan, on kriitikon mukaan ymmärrettävää, että kirjassa on virheitä. Myös Tammerfors-lehti mainitsee kirjan kiittävään sävyyn. Nya Pressenin kriitikko pitää kirjaa typografisesti kauniina ja kuvitusta onnistuneena, huomauttaa tosin, että vinjetit on tunnistettavissa pienennetyiksi kopioiksi kirjasta Finland i 19de seklet.
Aiheesta muualla

Teos digitoituna
Litteratur o. konst Hufvudstadsbladet s. 4 30.10.1895 no 252
Vytautas Butkus

| Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Maa:   Neuvostoliitto> Miesten soutu. |
| --- | --- | --- | --- |
|  Hopeaa | Montréal 1976 | pariaironelikko |  |
Vytautas Butkus (s. 20. joulukuuta 1949 Kaunas, Liettua) on Neuvostoliittoa edustanut entinen soutaja, joka osallistui vuoden 1976 kesäolympialaisiin Montréalissa. Hän sai siellä hopeamitalin pariaironelikossa yhdessä Jevgeni Dulejevin, Juri Jakimovin ja Aivars Lazdenieksin kanssa.
Väinö Lehtonen (puutarhuri)

Väinö Vilhelm Lehtonen (25. marraskuuta 1888 Eurajoki – 11. lokakuuta 1952) oli suomalainen puutarhuri ja alan opettaja.
Lehtonen oli Elisenvaaran maanviljelyskoulun puutarhaopettajana 1911–1912, Vakka-Suomen maamies- ja kotitalouskoulussa 1912–1916 ja Alhaisten kartanon tilanhoitajana 1916–1921. Alholan puutarhakoulun johtajana Lehtonen työskenteli vuosina 1921–1929 ja Hyvinkään pienviljelysneuvojaopiston puutarhaopettajana 1929–1940. Lepaan puutarhaopiston lehtorina hän toimi vuodesta 1940 alkaen. Hän oli myös Maatalousnormaalikoulun tuntiopettaja vuosina 1930–1947 ja Mustialan maamiesopistossa tuntiopettaja 1931–1948.
Lehtonen kirjoitti ja toimitti puutarhanhoitoa käsitteleviä kirjoja.
Teoksia

Puutarhakirja : maatalouskouluja ja itseopiskelua varten, 1934
Pula-ajan puutarha-aapinen : ohjeita pien- ja palstaviljelijöille, 1942
Puutarhamarjojen viljely, 1942
Puutarha-aapinen. 1943
Omenanviljely, WSOY, 1946
Taimistokirja : ammattioppilaitoksia ja itseopiskelua varten. Väinö Lehtonen ja Kalle Jokela. 1953.
Vytautas Klova

Vytautas Klova (1926–2009) oli liettualainen säveltäjä. Hänen tuotantoonsa kuuluu kuusi oopperaa, joista ensimmäinen oli vuonna 1956 kantaesitetty Pilėnai. Teos vakiintui osaksi Liettuan kansallisen ooppera- ja balettiteatterin ohjelmistoa. Sittemmin teoksen esityksiä on pidetty esimerkiksi Trakain linnassa ja Chicagon liettualaisessa oopperassa.
Klova opiskeli Juozas Gruodiksen johdolla Kaunasissa vuosina 1946–1948 ja Antanas Račiūnaksen johdolla Liettuan konservatoriossa, josta valmistui vuonna 1951. Klova opetti Liettuan konservatoriossa musiikin teoriaa vuosina 1954–1994 ja pääsi professoriksi vuonna 1982. Hän julkaisi maassaan ensimmäisenä oppimateriaalin polyfoniasta (ensimmäinen osa 1966, toinen osa 1985). Klova sai Liettuan neuvostotasavallan valtionpalkinnon kahdesti (1957, 1970) ja Liettuan kansantaiteilijan arvonimen.
Säveltäjänä Klova keskittyi ensisijaisesti näyttämö- ja vokaaliteoksiin. Kansalliset teemat ja luonto olivat romanttisesti suuntautuneelle säveltäjälle tärkeitä aiheita. Kansanmusiikkiaiheet ovat hänen tuotannolleen tyypillisiä, ja hänen tuotantoonsa kuuluukin noin sata versiota kansanlauluista. Kolme hänen säveltämäänsä laulusarjaa pohjautuu liettualaisiin kansanlauluaiheisiin. Klovan soitinmusiikki on enimmäkseen ohjelmallista. Hänen myöhemmässä tuotannossaan kuuluvat verismin ja sarjallisuuden piirteet. Jälkimmäisestä esimerkkinä on hänen ensimmäinen konserttonsa sellolle ja orkesterille. Klova sävelsi myös lapsille ja nuorille suunnattua pedagogista ohjelmistoa.
Vytautas Juozapaitis

Vytautas Juozapaitis
Vytautas Juozapaitis (s. 14. joulukuuta 1963) on liettualainen oopperalaulaja, äänialaltaan baritoni.
Juozapaitis valmistui Liettuan musiikki- ja teatteriakatemiasta vuonna 1989 opiskeltuaan siellä laulua Vladimiras Prudnikovaksen johdolla. Debyyttinsä hän teki Kaunasin valtionmusiikkiteatterissa Freddyn roolissa My Fair Ladyn esityksessä. Juozapaitis on ollut Liettuan kansallisen ooppera- ja balettiteatterin solisti vuodesta 1990 sekä Liettuan musiikki- ja teatteriakatemian luennoitsija vuodesta 1996. Vuonna 1993 hän sai kansainvälistä näkyvyyttä voitettuaan Luciano Pavarottin kansainvälisen laulukilpailun Philadelphiassa. Samana vuonna hän täydensi opintojaan Marlena Malasin johdolla New Yorkissa ja pääsi myös Tom Krausen oppiin.
Juozapaitiksen ohjelmistoon on kuulunut rooleja muiden muassa Wolfgang Amadeus Mozartin, Georges Bizet'n, Richard Wagnerin, Gaetano Donizettin, Giuseppe Verdin ja Giacomo Puccinin teoksissa. Juozapaitiksen konserttiohjelmistossa ovat olleet teoksillaan edustettuina sellaiset säveltäjät kuin Carl Orff, Johannes Brahms, Benjamin Britten, Franz Schubert ja Sofija Gubaidulina. Kapellimestareita, joiden kanssa Juozapaitis on tehnyt yhteistyötä, ovat olleet muiden muassa Mstislav Rostropovitš, David Agler, Pinchas Steinberg, Justus Frantz, Jonas Aleksa, Juozas Domarkas, Christoph von Dohnányi, Gintaras Rinkevičius, Vytautas Viržonis, Rimas Geniušas, Julius Geniušas ja Saulius Sondeckis. Juozapaitis on esiintynyt useissa tapahtumissa kuten Schleswig-Holsteinin musiikkifestivaalilla, Savonlinnan oopperajuhlilla ja Salzburgin festivaalilla. Vuonna 2003 hänelle myönnettiin Liettuan kansallinen kulttuuri- ja taidepalkinto.
Juozapaitis tuli vuonna 2012 valituksi Liettuan kansallisen parlamentin eli Seimaksen jäseneksi. Hänet valittiin jatkokaudelle vuonna 2016. Hänen puolueensa on Kotimaan liitto – Liettuan kristillisdemokraatit.
Valo valtameren yllä

| Valo valtameren yllä> The Light Between Oceans |
| --- | --- |

Ohjaaja:  Derek Cianfrance
Käsikirjoittaja:   David Heyman  Jeffrey Clifford 
Perustuu:  M.L. Stedman romaaniin Valo valtameren yllä
Tuottaja:   David Heyman  Jeffrey Clifford 
Säveltäjä:  Alexandre Desplat
Kuvaaja:  Adam Arkapaw
Leikkaaja:  Jim Helton Ron Patane
Pääosat:   Michael Fassbender  Alicia Vikander  Rachel Weisz  Bryan Brown  Jack Thompson 
Valmistustiedot
Valmistusmaa:  Iso-Britannia Yhdysvallat Intia
Tuotantoyhtiö:  Walt Disney Studios Motion Pictures Entertainment One
Levittäjä:  Eagle Pictures Ivi.ru
Ensi-ilta:   2016-9-011. syyskuuta 2016 (Venetsian elokuvajuhlat)   2016-09-022. syyskuuta 2016 (Yhdysvallat)   2016-11-044. marraskuuta 2016 (Suomi)  
Kesto:  132 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Valo valtameren yllä (The Light Between Oceans) on vuonna 2016 ensi-iltansa saanut draamaelokuva, jonka on ohjannut Derek Cianfrance. Se perustuu M.L. Stedmanin samannimiseen romaaniin vuodelta 2012. Elokuvan pääosissa näyttelevät Michael Fassbender, Alicia Vikander,  Rachel Weisz,  Bryan Brown ja Jack Thompson.
Elokuvan ensi-ilta oli Venetsian elokuvajuhlilla 1. syyskuuta 2016 ja Suomessa ensi-ilta on 4. marraskuuta 2016.
Näyttelijät

| 0 | 1 | 2 |
| --- | --- | --- |
|  Michael Fassbender  | … |  Tom Sherbourne   |
|  Alicia Vikander  | … |  Isabel Sherbourne   |
|  Rachel Weisz  | … |  Hannah Roennfeldt   |
|  Bryan Brown  | … |  Septimus Potts   |
|  Jack Thompson  | … |  Ralph Addicott   |
|  Caren Pistorius  | … |  Lucy/Grace aikuisena   |
|  Florence Clery  | … |  Lucy/Grace   |
|  Anthony Hayes  | … |  Vernon Knuckey   |
|  Emily Barclay  | … |  Gwen Potts   |
|  Leon Ford  | … |  Frank Roennfeldt   |
|  Thomas Unger  | … |  Bluey   |
|  Benedict Hardie  | … |  Harry Garstone   |
|  Georgie Jean Gascoigne  | … |  Lucy/Grace 1-vuotiaana   |
|  Elliot ja Evangeline Newbery  | … |  Lucy/Grace vauvana   |
Vastaanotto

Elokuva sai lähinnä positiivisen vastaanoton Venetsian elokuvajuhlilla. Arvosteluja keräävän Rotten Tomatoes -sivuston mukaan 59 prosenttia kriitikoista on antanut elokuvalle positiivisen arvosanan keskiarvolla 6.1/10. Keräys perustuu 76 arviointiin. Metacriticissä elokuvalla on 61 pistettä 100:sta.
Aiheesta muualla

Valo valtameren yllä Internet Movie Databasessa (englanniksi)
Väinö Lehtonen (rehumestari)

Väinö Lehtonen (8. heinäkuuta 1884 Loimaa – 14. syyskuuta 1956 Helsinki) oli suomalainen Korkeasaaren eläintarhassa työskennellyt rehumestari joka julkaisi useita kirjoja Korkeasaaren eläimistä.
Hämeestä Helsinkiin muuttanut Lehtonen aloitti työnuransa Korkeasaaressa eläintenhoitajana 1923. Hän siirtyi pian eläintarhan rehumestariksi ja hän työskenteli tässä tehtävässä aina eläkkeelle jäämiseensä saakka 1940-luvun lopulla.
Lehtonen julkaisi kuusi kirjaa Korkeasaaren eläimistä. Kirjat oli kuvitettu hänen itse ottamillaan valokuvilla. Lehtonen oli aloittanut valokuvauksen 1920-luvulla ja hän kuvasi pääasiassa Korkeasaaressa mutta myös muuallakin Heisingissä. Lehtoselta jäi kaikkiaan noin 1 200 lasinegatiivia. Lehtosen kuvia oli esillä kesällä 2009 Korkeasaaren Karhulinnassa pidetyssä näyttelyssä.
Lintu- ja luontokirjoja kirjoittanut biologi, opettaja ja lintutieteilijä Leo Lehtonen oli Väinö Lehtosen poika.
Teoksia

Korkeasaaren eläimiä. Otava 1937
Eläintarinoita : kertomuksia ja kuvia Korkeasaaren eläimistä. Otava 1941
Tarinoita Korkeasaaren eläimistä. Otava 1945
Korkeasaaren eläinlapsia ja hiukan -äitejä ja -vanhuksiakin. Otava 1948
Korkeasaaren kirja : kuvauksia Korkeasaaren eläimistä. Otava 1951
Korkeasaaren elämää sanoin ja kuvin. Otava 1954
Aiheesta muualla

Väinö Lehtosen lehtiartikkeleita:
Tuonen vierailuja Korkeasaaressa, Suomen Kuvalehti, 27.02.1937, nro 9, s. 20, Kansalliskirjaston digitaaliset aineistot
Eläimet katselevat sinua, Suomen Kuvalehti, 03.07.1937, nro 27, s. 22, Kansalliskirjaston digitaaliset aineistot
West Chester

West Chester tarkoittaa seuraavia asioita:
West Chester, kunta Iowassa
West Chester, kunta Pennsylvaniassa
West Chester Township, kunta Ohiossa
Olde West Chester, väestönlaskennallinen alue Ohiossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”West Chester”, voi hakea sivunnimihaulla, laajalla sivunnimihaulla tai tekstihaulla.
West Chester (Pennsylvania)

West Chesterin sijainti Chesterin piirikunnassa ja Pennsylvanian osavaltiossa.
West Chester on Yhdysvaltain Pennsylvaniassa sijaitseva borough. Se on Chesterin piirikunnan pääkaupunki. Alkujaan West Chester tunnettiin nimellä Turk’s Head nykyisen boroughin keskustassa sijainneen majatalon mukaan.
West Chesterin keskustaa.
West Chester sijaitsee 40 kilometriä länteen Philadelphiasta ja 27 kilometriä pohjoiseen Wilmingtonista. Vuonna 2000 siellä oli 17 861 asukasta 4,8 neliökilometrin alueella.
Warhead

Warhead voi tarkoittaa jotain seuraavista:
Warhead, speed metal -yhtye
Warhead, Tarotin single
Warhead, Venomin single
Warhead, Moren albumi
Warhead, vuoden 1977 elokuva
Warhead, vuoden 1996 elokuva
Warhead, vuoden 1990 videopeli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Warhead”, voi hakea sivunnimihaulla, laajalla sivunnimihaulla tai tekstihaulla.
Englannin Valioliigan kausi 2020–2021

| Englannin Valioliigan kausi 2020–2021 |
| --- | --- |

Joukkueiden määrä:  20
Ajankohta:  12. syyskuuta 2020 – 23. toukokuuta 2021
Mestari:  Manchester City
Nousseet joukkueet:  Leeds United   West Bromwich Albion   Fulham
Pudonneet joukkueet:  Fulham   West Bromwich Albion   Sheffield United
Ottelut:  380
Paras maalintekijä:  Harry Kane (23 maalia)
Alempi sarjataso:  Mestaruussarja
  ← 2019–2020 :  2021–2022 → 
Englannin Valioliigan kausi 2020–2021 on englantilaisen seurajalkapalloilun korkeimman sarjatason Valioliigan 29. kausi. Liverpool lähtee kauteen hallitsevana mestarina. Kausi alkaa 12. syyskuuta 2020.
Joukkueet

| Joukkue | Paikkakunta | Stadion | Päävalmentaja | Kapteeni |
| --- | --- | --- | --- | --- |
| Arsenal | Lontoo (Holloway) | Emirates Stadium | Arteta  Mikel Arteta | Aubameyang  Pierre-Emerick Aubameyang |
| Aston Villa | Birmingham | Villa Park | Smith  Dean Smith | Grealish  Jack Grealish |
| Brighton & Hove Albion | Brighton | Falmer Stadium | Potter  Graham Potter | Dunk  Lewis Dunk |
| Burnley | Burnley | Turf Moor | Dyche  Sean Dyche | Mee  Ben Mee |
| Chelsea | Lontoo (Fulham) | Stamford Bridge | Tuchel  Thomas Tuchel | Azpilicueta  César Azpilicueta |
| Crystal Palace | Lontoo (Selhurst) | Selhurst Park | Hodgson  Roy Hodgson | Milivojević  Luka Milivojević |
| Everton | Liverpool | Goodison Park | Silva  Carlo Ancelotti | Coleman  Séamus Coleman |
| Fulham | Lontoo (Fulham) | Craven Cottage | Parker  Scott Parker | Cairney  Tom Cairney |
| Leeds United | Leeds | Elland Road | Bielsa  Marcelo Bielsa | Cooper  Liam Cooper |
| Leicester City | Leicester | King Power Stadium | Rodgers  Brendan Rodgers | Morgan  Wes Morgan |
| Liverpool | Liverpool | Anfield | Klopp  Jürgen Klopp | Henderson  Jordan Henderson |
| Manchester City | Manchester | Etihad Stadium | Guardiola  Pep Guardiola | Fernandinho  Fernandinho |
| Manchester United | Manchester | Old Trafford | Solskjær  Ole Gunnar Solskjær | Maguire  Harry Maguire |
| Newcastle United | Newcastle | St James’ Park | Bruce  Steve Bruce | Lascelles  Jamaal Lascelles |
| Sheffield United | Sheffield | Bramall Lane | Heckingbottom  Paul Heckingbottom | Sharp  Billy Sharp |
| Southampton | Southampton | St Mary’s Stadium | Hasenhüttl  Ralph Hasenhüttl | Ward-Prowse  James Ward-Prowse |
| Tottenham Hotspur | Lontoo (Tottenham) | Tottenham Hotspur Stadium | Mourinho  José Mourinho | Lloris  Hugo Lloris |
| West Bromwich Albion | West Bromwich | The Hawthorns | Bilic  Sam Allardyce | Livermore  Jake Livermore |
| West Ham United | Lontoo (Stratford) | Olympic Stadium | Moyes  David Moyes | Noble  Mark Noble |
| Wolverhampton Wanderers | Wolverhampton | Molineux Stadium | Espírito Santo  Nuno Espírito Santo | Coady  Conor Coady |
Valmentajavaihdokset

| Joukkue | Eroava valmentaja | Eron syy | Eropäivä | Sijoitus sarjataulukossa | Uusi valmentaja | Alkaen |
| --- | --- | --- | --- | --- | --- | --- |
| West Bromwich Albion |  Bilic, Slaven Slaven Bilic | Erotettu | 16. joulukuuta 2020 | 19. |  Allardyce, Sam Sam Allardyce | 16. joulukuuta 2020 |
| Chelsea |  Lampard, Frank Frank Lampard | Erotettu | 25. tammikuuta 2021 | 9. |  Tuchel, Thomas Thomas Tuchel | 26. tammikuuta 2021 |
| Sheffield United |  Wilder, Chris Chris Wilder | Yhteinen päätös | 13. maaliskuuta 2021 | 20. |  Heckingbottom, Paul Paul Heckingbottom | 13. maaliskuuta 2021 |
| Tottenham Hotspur |  Mourinho, José José Mourinho | Erotettu | 19. huhtikuuta 2021 | 7. |  |  |
Sarjataulukko

| Sij>  | Joukkuen • k •  | O | V | T | H | TM | PM | ME | P | Karsinta tai putoaminen |
| --- | --- | --- | --- | --- | --- | --- | --- | --- | --- | --- |
| 1 | Manchester City (M) | 38 | 27 | 5 | 6 | 83 | 32 | +51 | 86 | Pääsee Mestarien liigan lohkovaiheeseen. |
| 2 | Manchester United | 38 | 21 | 11 | 6 | 73 | 43 | +30 | 74 | Pääsee Mestarien liigan lohkovaiheeseen. |
| 3 | Liverpool | 38 | 20 | 9 | 9 | 68 | 42 | +26 | 69 | Pääsee Mestarien liigan lohkovaiheeseen. |
| 4 | Chelsea | 38 | 19 | 10 | 9 | 58 | 36 | +22 | 67 | Pääsee Mestarien liigan lohkovaiheeseen. |
| 5 | Leicester City | 38 | 20 | 6 | 12 | 68 | 50 | +18 | 66 | Pääsee Eurooppa-liigan lohkovaiheeseen. |
| 6 | West Ham United | 38 | 19 | 8 | 11 | 62 | 47 | +15 | 65 | Pääsee Eurooppa-liigan lohkovaiheeseen. |
| 7 | Tottenham Hotspur | 38 | 18 | 8 | 12 | 68 | 45 | +23 | 62 | Pääsee Konferenssiliigan play-off-kierrokselle. |
| 8 | Arsenal | 38 | 18 | 7 | 13 | 55 | 39 | +16 | 61 |  |
| 9 | Leeds United | 38 | 18 | 5 | 15 | 62 | 54 | +8 | 59 |  |
| 10 | Everton | 38 | 17 | 8 | 13 | 47 | 48 | −1 | 59 |  |
| 11 | Aston Villa | 38 | 16 | 7 | 15 | 55 | 46 | +9 | 55 |  |
| 12 | Newcastle United | 38 | 12 | 9 | 17 | 46 | 62 | −16 | 45 |  |
| 13 | Wolverhampton Wanderers | 38 | 12 | 9 | 17 | 36 | 52 | −16 | 45 |  |
| 14 | Crystal Palace | 38 | 12 | 8 | 18 | 41 | 66 | −25 | 44 |  |
| 15 | Southampton | 38 | 12 | 7 | 19 | 47 | 68 | −21 | 43 |  |
| 16 | Brighton & Hove Albion | 38 | 9 | 14 | 15 | 39 | 46 | −7 | 41 |  |
| 17 | Burnley | 38 | 10 | 9 | 19 | 33 | 55 | −22 | 39 |  |
| 18 | Fulham (P) | 38 | 5 | 13 | 20 | 27 | 53 | −26 | 28 | Putoaa Mestaruussarjaan. |
| 19 | West Bromwich Albion (P) | 38 | 5 | 11 | 22 | 35 | 76 | −41 | 26 | Putoaa Mestaruussarjaan. |
| 20 | Sheffield United (P) | 38 | 7 | 2 | 29 | 20 | 63 | −43 | 23 | Putoaa Mestaruussarjaan. |
;  .